PK เงิบ! กำไร Q2/58 ร่วง 56%
PK ค่าใช้จ่ายในการขายพุ่ง ฉุดกำไร Q2/58 ลด 56% มาที่ 37.43 ลบ. จาก 85.25 ลบ. เมื่อปีก่อน ขณะที่ 6 เดือนแรกมีกำไร 53.82 ลบ. ลดลง 59% จาก 130.31 ลบ.เมื่อปีก่อน
13 ส.ค. 2558

บริษัท พัฒน์กล จำกัด (มหาชน) หรือ PK รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 37.43ล้านบาท หรือมีกำไรสุทธิ 0.09บาทต่อหุ้น ลดลง 56% จากช่วงเดียวกันของปีก่อนที่มีกำไรสุทธิ 85.25 ล้านบาท หรือมีกำไรสุทธิ 0.21บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 53.82 ล้านบาท หรือ 0.13 บาทต่อหุ้น ลดลง 59% จากช่วงเดียวกันของปีก่อนที่มีกำไรสุทธิ 130.31ล้านบาท หรือ 0.32บาทต่อหุ้น
ทั้งนี้ผลการดำเนินงานดังกล่าวที่กำไรลดลง เนื่องจากรายได้จากการขาย และการให้บริการของบริษัทลดลง 104 ล้านบาท คิดเป็น 10%ขณะที่ค่าใช้จ่ายในการขายเพิ่มขึ้น 16ล้านบาท คิดเป็น 41%